OpenLLM-France/wikimedia huggingface dataset:
# Jo Cox

Helen Joanne "Jo" Cox (Batley, 22 de juny de 1974 - Leeds, 16 de juny de 2016) va ser una política britànica, del Partit Laborista i partidària del "romandre com a membre de la UE". Va ser membre del Parlament del Regne Unit per Batley and Spen des de les eleccions del 2015. Va ser assassinada el 2016 en plena campanya electoral pel Referèndum sobre la permanència del Regne Unit a la Unió Europea.

## Referències

* ↑ «Jo Cox: D'Oxfam a Westminster, una figura emergent del laborisme». diari ARA. [Consulta: 17 juny 2016].
* ↑ «Jo Cox MP dead after shooting attack», 16-06-2016. [Consulta: 16 juny 2016].
# Josep Maria Civit

«Josep Maria Civit» té aquests significats:
* Josep Maria Civit i Fons, director de fotografia
* Josep Maria Civit, col·leccionista d'art
# Alfredo Claros García

Alfredo Claros García (València, 1893 - Sueca, 1965) va ser un pintor valencià, considerat com un dels pintors més pròxims i més fidels al sorollisme.
D'un estil semblant al de Joaquim Sorolla tant per tècnica com per temàtica, va deixar olis sobre tela que il·lustraven personatges i escenes més típiques del món rural valencià, especialment pel que fa a escenaris propers a la Ribera Baixa, com l'Albufera o la marjal i els camps d'arròs de la localitat on va viure la major part de la seua vida, Sueca. També va fer pintures de temàtica costumista, com els dedicats a oficis o a escenes rurals diverses. És un pintor considerat «menor» comparat amb Sorolla, Benlliure, Pinazo, Stolz i altres.

## Bibliografia

* Alfredo Claros, 1893-1965. Vida i obra; Joaquim Sellès Vercher. ISBN 978-84-86574-32-1
# Hieró

Hieró és el nom dels següents personatges:
* Hieró de Siracusa, diversos personatges
* Hieró de Soli, navegant de Soli a Cilícia
* Hieró de Laodicea, ciutadà de Laodicea de Frígia
* Hieró d'Atenes, polític atenenc
* Hieró (governador), governador grec al servei dels parts
* Hieró (escriptor), escriptor grec
# Ca l'Hospital

* Per a altres significats, vegeu «Can Sentmenat».
Ca l'Hospital és un gran mas als afores del poble de Maià de Montcal (Garrotxa) catalogat a l'Inventari del Patrimoni Arquitectònic de Catalunya. A Ca l'Hospital s'hi aprecien dos cossos d'edifici molt diferenciats, tant pel que fa a la tipologia arquitectònica com per les dades cronològiques en què foren bastits. La part més primitiva està situada al costat de tramuntana. És de planta rectangular i teulat a dues aigües, amb el vessants vers les façanes laterals. Disposa de baixos i dos pisos superiors amb àmplies obertures de carreus molt ben tallats. El segon cos d'edifici, de construcció molt més recent mira al costat de migdia. Aquest és de planta rectangular i teulada a dues aigües amb els vessants vers les façanes principals. Disposa de baixos, i dos pisos superiors, destacant una àmplia eixida, sostinguda per dos arcs de mig punt, a nivell del primer pis. Els murs foren estucats de color blanc i s'emprà el color groc per remarcar els carreus cantoners, emmarcar obertures i fer franges per separar els diferents nivells de l'edifici.

## Referències

* ↑ «Ca l'Hospital». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Cabuts

Els cabuts, capgrossos, cabeçuts, caparrots, cabets, nanos o nanets són figures antropomorfes típiques de les festes populars dels Països Catalans i el País Basc (on s'anomenen Buruhandiak o Kilikiliak).
Els "nanos" són aquells caps, de vegades amb cos inclòs, que amb una persona a dins fan la sensació d'una figura humana escurçada. Per a produir aquest efecte l'espiera del portador és al front o al barret de la figura. El capgròs, en canvi, és una pròtesi en forma de cap, generalment humà, que es col·loca damunt les espatlles del portador i fa l'efecte d'un personatge estrafet, amb el cap desmesurat. El portador acostuma a veure-hi per la boca o pel pap.
La funció que tenen dins la festa és diversa. N'hi ha que obren pas i mantenen l'ordre a les processons i als seguicis; per això alguns dels capgrossos més antics duen o han dut xurriaques, fustes i bufetes per a fer aquesta funció. Alguns altres han representat personatges concrets, en comparses teatralment orquestrades expressament. Una tendència recent és d'utilitzar un capgròs com a element d'homenatge local. Majoritàriament, nanos i capgrossos són elements vinculats a les colles de gegants, per bé que n'hi ha que pertanyen a comparses totalment autònomes.
A Catalunya són famosos els nanos d'Olot, per la seva coreografia, i els de Tarragona i Mataró, per la seva indumentària. A Terrassa durant la Festa Major s'estrena el Capgròs de l'any que homenatja la testa d'un personatge popular que hagi destacat per la seva aportació a la ciutat de Terrassa.
Els nanos d'Ulldecona els van realitzar l'artista Vicent Barrera Carapuig i Joan Casola Bel.

## Referències

* ↑ «Cabuts». Gran Enciclopèdia Catalana. Barcelona: Grup Enciclopèdia Catalana.
* ↑ Grau, Jan. «NANS, NANOS, CAPSGROSSOS, CAPARRUTS, CABUTS...». festes.org, 22-04-1995. [Consulta: 3 febrer 2014].
* ↑ Amades, Joan. Gegants, nans i altres entremesos. Impremta La Neotípia, 1934.
* 1 2 «Nans i cabuts». Cultura popular. Ajuntament de Barcelona. [Consulta: 14 febrer 2015].
* ↑ «El casinet de l'espardenya». Arxivat de l'original el 2014-07-09. [Consulta: 22 juny 2014].
Viccionari
# Burger King

Burger King Corporation és una cadena de restaurants de menjar ràpid nord-americà. Neix a Miami el 1954, quan dos joves emprenedors anomenats James McLamore i David Egerton funden una hamburgueseria basada en un concepte diferent del que existia i que s'ha mantingut fins avui: «Ens sentim orgullosos de servir als nostres clients les millors hamburgueses i una varietat d'altres productes saborosos i saludables, cuinats a foc. Això és el que som»
L'hamburguesa és el producte principal de Burger King, com el nom indica, sent el Whopper i el Big King els seus productes principals, li segueixen les amanides i menjars amb carn de pollastre. El 2000 la companyia va decidir ampliar la seva oferta i va crear un menú vegetarià. El 2 de setembre de 2010, l'empresa va ser adquirida per l'empresa brasilera 3G Capital. És patrocinador oficial del Getafe CF, equip de la Primera Divisió (Lliga BBVA) de futbol d'Espanya.

## Referències

* ↑ "Burger King" és "Rei d'Hamburgueses"
* ↑ Swann, Patricia. Cases in Public Relations Management: The Rise of Social Media and Activism (en anglès). Patricia Swann, 2014, p. 545. ISBN 1134060270.
* ↑ Comprará 3G Capital Management a Burger King
* ↑ Burger King ballarà al ritme de la samba
* ↑ «Getafe CF». Arxivat de l'original el 2012-07-13. [Consulta: 18 maig 2012].
* ↑ «Getafe get shirty: Spanish fans have beef with La Liga team's new Burger King kit | Mail Online».

## Enllaços externs

* Lloc oficial internacional de Burger King (anglès)
# Bébé et la Carpe reconnaissante

Bébé et la Carpe reconnaissante és una pel·lícula muda francesa escrita i dirigida per Louis Feuillade i estrenada el 15 de novembre de 1912.
Aquesta pel·lícula forma part de la sèrie Bébé.

## Repartiment

* René Dary : Bébé (com Clément Mary)
* Renée Carl : Madame Labèbe, la mama

## Notes

* ↑ Bébé et la Carpe reconnaissante, bifi.fr
# Cal Llobet (Cervera)

Cal Llobet és un edifici de Cervera (Segarra) inclòs a l'Inventari del Patrimoni Arquitectònic de Catalunya.

## Descripció

És una casa d'obra i pedra picada, arrebossada i pintada. Té quatre plantes. A la planta baixa hi ha una entrada porxada de columnes de mòduls cilíndrics. La primera planta té una balconada amb dues portes i una barana de ferro forjat molt treballada. Les portes balconeres són d'arc de mig punt i tenen un trencaaigües decorat. Les plantes segona i tercera presenten dos balcons amb portes i baranes idèntiques a les de la primera planta. La façana queda rematada per un fris format per una sèrie de quadrets dibuixats. Pel damunt hi ha una cornisa que sobresurt i de la que pengen uns guarniments de fusta que semblen candelers de gel.

## Referències

* ↑ «Cal Llobet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Cala Pregonda

Cala Pregonda a la costa nord de Menorca al municipi d'es Mercadal, és una de les més recomanades per tots els habitants de Menorca. És un dels paratges més vells de l'illa, totalment diferent de les altres cales del sud. Tot i comptar amb uns quants xalets privats, gairebé se la pot definir com una cala verge. També es caracteritza per tenir sorra vermella i tenir un ambient que la fa molt especial, ja que el seu aspecte, a més d'un, li farà pensar que està a la superfície de Mart. Però per major contrast, l'aigua és totalment cristal·lina. La seva longitud és de 170 m, té una amplada de 60 m, el seu grau d'ocupació és mig i les condicions de bany són òptimes, aigües tranquil·les. A més, disposa d'una bona zona de fondeig.
El problema més gran que hi ha és la seva llunyania de quasi tots els llocs de l'illa i la llarga distància que cal recórrer des del pàrquing fins a la cala, ja que es tarda uns 30 min per un camí que no hi ha gens d'ombra. Per arribar a la cala, s'ha d'arribar a Es Mercadal, agafar la carretera amb direcció Fornells i desviar-se en el camí que va a Cavalleria. Una vegada en aquest camí es veu un desviament que indica Benimel·là/Pregonda.

## Enllaços externs

* La platja a Platges de Balears Arxivat 2014-04-07 a Wayback Machine.
# Byre

Byre (Madrid, 29 de desembre de 1998) és un youtuber espanyol que puja vídeos sobre sabatilles i moda. A més de pujar vídeos a YouTube també crea contingut en altres xarxes socials com Twitch, Instagram, Twitter i TikTok.
Va crear el seu canal de YouTube l'any 2013, i va començar a pujar vídeos de videojocs com Call Of Duty o Clash Royale. Després d'un any d'inactivitat en xarxes canviar el seu contingut per complet i és aquí on va començar a pujar contingut de sabatilles i moda. Després d'acabar l'educació secundària obligatòria començar a cursar un cicle de Disseny Gràfic en el qual es va graduar. Va treballar un temps en el negoci familiar fins que va poder dedicar-se a viure de Youtube.
La sèrie més coneguda del seu canal són les Batalles de outfits. Un esdeveniment en el qual Byre lliura un premi als millor vestits.

## Referències

* ↑ EUROPAFM. «yu, no te pierdas nada» (en castellà).
* ↑ ONE37PM. «Byre Talks Content Creation and Pivoting From Gaming to Fashion» (en angles). Arxivat de l'original el 2021-06-02. [Consulta: 8 juny 2021].
* ↑ EL PAÍS. «Batallas de 'outfits': las quedadas de jóvenes españoles donde exhiben su obsesión por las marcas» (en castellà), 17-01-2019. Arxivat de l'original el 2021-04-12. [Consulta: 12 abril 2021].
* ↑ THE OBJECTIVE. «Further | 'Batalla de outfits', las quedadas de enamorados de las marcas» (en castellà), 29-01-2019. Arxivat de l'original el 2021-04-12. [Consulta: 12 abril 2021].
* ↑ EL ESPAÑOL. «De organizar el Got Talent de la ropa, a lanzar su propia firma» (en castellà).
# Byron

«Byron» té aquests significats:
* Geografia:
** Byron (Califòrnia)
** Byron (Geòrgia)
** Byron (Illinois)
** Byron (Maine)
** Byron (Minnesota)
** Byron (Nebraska)
** Byron (Oklahoma)
** Byron (Wyoming)
* Biografia: Lord Byron (Londres, 1788 – Missolonghi, Grècia, 1824), escriptor anglès.
* Obra: Byron (pel·lícula), pel·lícula de l'any 2003.
# Breda (Iowa)

Breda és una població dels Estats Units d'Amèrica a l'estat d'Iowa. Segons el cens dels Estats Units del 2000 tenia 477 habitants.

## Demografia

Segons el cens del 2000, Breda tenia 477 habitants, 210 habitatges, i 129 famílies. La densitat de població era de 383,7 habitants per km².
Dels 210 habitatges en un 26,2% hi vivien nens de menys de 18 anys, en un 53,8% hi vivien parelles casades, en un 5,2% dones solteres, i en un 38,1% no eren unitats familiars. En el 35,2% dels habitatges hi vivien persones soles el 22,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,7% tenia menys de 18 anys, un 6,1% entre 18 i 24, un 22,9% entre 25 i 44, un 19,1% de 45 a 60 i un 27,3% 65 anys o més.
L'edat mediana era de 42 anys. Per cada 100 dones de 18 o més anys hi havia 99,4 homes.
La renda mediana per habitatge era de 29.783 $ i la renda mediana per família de 41.458 $. Els homes tenien una renda mediana de 26.111 $ mentre que les dones 19.375 $. La renda per capita de la població era de 17.461 $. Entorn del 3,6% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Breda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Breda». American Fact Finder. Oficina del Cens dels Estats Units, 12-01-2010.
# CJK

CJK té els següents significats:
* Xinès, Japonès i Coreà (de l'acrònim en anglès Chinese-Japanese-Korean), abreviació usada en internacionalització per referir-se als idiomes que usen caràcters xinesos
* cjk també és el codi ISO 639-3 del chokwe, llengua parlada pels chokwe a l'Àfrica central
# Cabrièiras (Erau)

Cabrièiras (en francès Cabrières) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Cabriïta

La cabriïta és un mineral de la classe dels elements natius. Rep el seu nom en honor de Louis Jean Cabri (1934), un reconegut mineralogista canadenc especialista en minerals del grup del platí, per les seves moltes contribucions a la mineralogia i geoquímica d'aquest grup de minerals. Cabri va descriure moltes noves espècies PGE de localitats de tot el món.

## Característiques

La cabriïta és un aliatge de fórmula química Pd₂CuSn, que va ser aprovat per l'Associació Mineralògica Internacional l'any 1981. Cristal·litza en el sistema ortoròmbic, formant grans d'uns 4 mil·límetres en matriu de mooihoekita massiva. La seva duresa a l'escala de Mohs és 4.
Segons la classificació de Nickel-Strunz, la cabriïta pertany a «01.AF: Aliatges de PGE-metall» juntament amb els següents minerals: hexaferro, garutiïta, atokita, rustenburgita, zviaguintsevita, taimirita-I, tatianaïta, paolovita, plumbopal·ladinita, estanopal·ladinita, chengdeïta, isoferroplatí, ferroniquelplatí, tetraferroplatí, tulameenita, hongshiïta, skaergaardita, yixunita, damiaoïta, niggliïta, bortnikovita i nielsenita.

## Formació i jaciments

Es troba sobre mooihoekita massiva, i també en filons de galena-calcopirita. Va ser descoberta l'any 1981 al dipòsit de coure i níquel d'Oktyabr'skoe, a Norilsk (Península de Taimir, Rússia). També se n'ha descrit al Canadà, a Sud-àfrica i als Estats Units.

## Referències

* ↑ «Cabriite» (en anglès). Mindat. [Consulta: 12 gener 2016].
* 1 2 «Cabriite» (en anglès). Handbook of Mineralogy. [Consulta: 12 gener 2016].
# Buethwiller

Buethwiller (en alsacià Büethwiller) és un municipi francès, situat a la regió del Gran Est, al departament de l'Alt Rin. L'any 2006 tenia 273 habitants. Limita amb els municipis de Falkwiller, Balschwiller, Eglingen, Hagenbach, Gommersdorf, Wolfersdorf, Traubach-le-Bas i Traubach-le-Haut.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 174 | 184 | 201 | 218 | 199 | 224 |

## Administració

Llista d'alcaldes :
| Període | Identitat | Partit |
| 2001-2008 | Gérard Bilger | |
| 2008- | André Antz | |
# Call of Duty 2

Call of Duty 2 és la segona edició del videojoc Call of Duty. Com l'anterior, és un videojoc de guerra en primera persona basat en la Segona Guerra Mundial, duent al jugador per una sèrie de missions a Europa, en la pell d'un soldat anglès, americà i rus. El joc va ser produït per Activision, desenvolupat per Infinity Ward, sota la distribució de Infogrames.

## Enllaços externs

* Pàgina oficial del videojoc Arxivat 2007-02-09 a Wayback Machine.
* Pàgina oficial de Call of Duty
* Anàlisis, imatges, vídeos i descàrregues a 3djuegos (PC) Arxivat 2008-08-31 a Wayback Machine.
* Anàlisis, imatges, vídeos i descàrregues a 3djuegos (Xbox 360) Arxivat 2008-10-24 a Wayback Machine.
* Anàlisis, imatges, demo i trucs a Meristation Arxivat 2008-09-06 a Wayback Machine.

## Referències

* ↑ Wojnarowicz, Jakub. «Call of Duty 2 Hands-On Preview». Firing Squad, 23-09-2005. Arxivat de l'original el 2012-02-16. [Consulta: 23 juliol 2007].
# Campionats del món de ciclocròs de 2011

Els Campionats del món de ciclocròs de 2011 van ser la 62a edició dels Campionats del món de ciclocròs. Les proves tingueren lloc el 29 i 30 gener de 2011 a Sankt Wendel, a l'estat alemany del Saarland.

## Organització

Els Campionats del món van ser organitzats sota els auspicis de la Unió Ciclista Internacional. Va ser la segona vegada que els campionats del món es disputaven en aquesta localitat després de l'edició de 2005.

## Resultats
### Homes

| Proves | Or | Plata | Bronze |
| Elit | Zdeněk Štybar | Sven Nys | Kevin Pauwels |
| Sub-23 | Lars van der Haar | Mike Teunissen | Karel Hník |
| Júniors | Clément Venturini | Fabien Doubey | Loïc Doubey |

### Dones

| Prova | Or | Plata | Bronze |
| Elit | Marianne Vos | Katherine Compton | Kateřina Nash |

## Classificacions
### Cursa masculina

| Pos. | Ciclista | País | Temps |
| | Zdeněk Štybar | Txèquia | 1 h 06 min 37 s |
| | Sven Nys | Bèlgica | 18 s |
| | Kevin Pauwels | Bèlgica | 1 min 15 s |
| 4. | Francis Mourey | França | 1 min 16 s |
| 5. | Philipp Walsleben | Alemanya | 1 min 18 s |
| 6. | Klaas Vantornout | Bèlgica | 1 min 23 s |
| 7. | Marco Aurelio Fontana | Itàlia | 1 min 51 s |
| 8. | Bart Wellens | Bèlgica | 2 min 01 s |
| 9. | Christian Heule | Suïssa | 2 min 03 s |
| 10. | Tom Meeusen | Bèlgica | 2 min 03 s |

### Cursa femenina

| Pos. | Ciclista | País | Temps |
| | Marianne Vos | Països Baixos | 40 min 31 s |
| | Katherine Compton | Estats Units | 17 s |
| | Kateřina Nash | Txèquia | 20 s |
| 4. | Hanka Kupfernagel | Alemanya | 42 s |
| 5. | Jasmin Achermann | Suïssa | 1 min 10 s |
| 6. | Sanne van Paassen | Països Baixos | 1 min 20 s |
| 7. | Christel Ferrier-Bruneau | França | 1 min 42 s |
| 8. | Pauline Ferrand-Prévot | França | 1 min 42 s |
| 9. | Sanne Cant | Bèlgica | 2 min 00 s |
| 10. | Sabine Spitz | Alemanya | 2 min 00 s |

### Cursa sub-23

| Pos. | Ciclista | País | Temps |
| | Lars van der Haar | Països Baixos | 52 min 01 s |
| | Mike Teunissen | Països Baixos | 1 s |
| | Karel Hník | Txèquia | 1 s |
| 4. | Matthieu Boulo | França | 3 s |
| 5. | Tijmen Eising | Països Baixos | 4 s |
| 6. | Wietse Bosmans | Bèlgica | 7 s |
| 7. | Valentin Scherz | Suïssa | 13 s |
| 8. | Joeri Adams | Bèlgica | 24 s |
| 9. | Jimmy Turgis | França | 24 s |
| 10. | Vincent Baestaens | Bèlgica | 30 s |

### Cursa júnior

| Pos. | Ciclista | País | Temps |
| | Clément Venturini | França | 44 min 33 s |
| | Fabien Doubey | França | 15 s |
| | Loïc Doubey | França | 15 s |
| 4. | Jakub Skála | Txèquia | 36 s |
| 5. | Laurens Sweeck | Bèlgica | 37 s |
| 6. | Michael Vanthourenhout | Bèlgica | 45 s |
| 7. | Dominic Zumstein | Suïssa | 51 s |
| 8. | Silvio Herklotz | Alemanya | 1 min 09 s |
| 9. | Vojtech Nipl | Txèquia | 1 min 18 s |
| 10. | Stan Godrie | Països Baixos | 1 min 29 s |

## Medaller

| Pos. | País | Or | Plata | Bronze | Total |
| 1 | Països Baixos | 2 | 1 | 0 | 3 |
| 2 | França | 1 | 1 | 1 | 3 |
| 3 | Txèquia | 1 | 0 | 2 | 3 |
| 4 | Bèlgica | 0 | 1 | 1 | 2 |
| 5 | Estats Units | 0 | 1 | 0 | 1 |

## Enllaços externs

* Campionats al web de l'UCI Arxivat 2016-03-06 a Wayback Machine.
# Calypso (Carolina del Nord)

Calypso és una població dels Estats Units a l'estat de Carolina del Nord. Segons el cens del 2000 tenia 410 habitants.

## Demografia

Segons el cens del 2000, Calypso tenia 410 habitants, 178 habitatges i 111 famílies. La densitat de població era de 163,2 habitants per km².
Dels 178 habitatges en un 24,7% hi vivien nens de menys de 18 anys, en un 50,6% hi vivien parelles casades, en un 12,4% dones solteres, i en un 37,1% no eren unitats familiars. En el 28,7% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,87.
Per edats la població es repartia de la següent manera: un 21% tenia menys de 18 anys, un 6,6% entre 18 i 24, un 26,6% entre 25 i 44, un 24,1% de 45 a 60 i un 21,7% 65 anys o més.
L'edat mediana era de 41 anys. Per cada 100 dones de 18 o més anys hi havia 94 homes.
La renda mediana per habitatge era de 26.667 $ i la renda mediana per família de 31.875 $. Els homes tenien una renda mediana de 25.865 $ mentre que les dones 19.583 $. La renda per capita de la població era de 13.244 $. Entorn del 12,5% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Calypso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Calypso». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cal Magem

Cal Magem és un edifici noucentista de Calafell (Baix Penedès) protegit com a bé cultural d'interès local.

## Descripció

Edifici entre mitgeres de planta trapezoïdal amb una única planta que disposa d'un pati a la part posterior de la finca. La façana principal mostra una composició ordenada a partir d'un eix central, on hi ha el portal d'accés, que conserva la porta de fusta original. A cada costat d'aquest, hi ha una finestra rectangular vertical amb reixa de ferro. Les obertures estan decorades amb una faixa que les envolta en la qual hi ha, a la zona de la llinda, motius en relleu amb formes curvilínies. A l'extrem dret hi ha, trencant la simetria, un cos afegit de la mateixa alçada amb una finestra. A la part baixa de la façana hi ha un sòcol fet amb peces rectangulars de pedra que no és original. A la part superior hi ha una cornisa i un ampit. A la part central de l'ampit hi ha un cos sobrealçat, amb un òcul, rematat amb una forma semicircular. La façana és pintada de color blanc.

## Història

Es tracta d'un dels primers edificis de l'eixample del barri marítim de Calafell construït com a residència unifamiliar.

## Referències

* 1 2 «Cal Magem». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 setembre 2016].